এমিলিয়া ক্লার্ক
২০১০ সালে তাকে জর্জ আর. আর. মার্টিন রচিত "আ সং অব আইস অ্যান্ড ফায়ার" অবলম্বনে নির্মিত এইচবিওর মহাকাব্যিক কাল্পনিক "গেম অব থ্রোনস" ধারাবাহিকের ডিনেরিস টার্গেরিয়ান চরিত্রের জন্য নির্বাচন করা হয়। তাকে ব্রিটিশ অভিনেত্রী তামজিন মার্চেন্টের স্থলে নির্বাচন করা হয় এবং এর কারণ প্রকাশ করা হয় নি। এক সাক্ষাৎকারে ক্লার্ক বলেন তিনি অডিশনে ফাঙ্কি চিকেন ও রোবট নৃত্য প্রদর্শন করেছিলেন। ধারাবাহিকটি ২০১১ সালে শুরু হয় এবং ইতিবাচক সমালোচনা লাভের ফলে দ্রুতই চ্যানেলটি এর দ্বিতীয় মৌসুম শুরু করে দেয়। ক্লার্ক ২০১১ সালে তার ডিনেরিস চরিত্রের জন্য শ্রেষ্ঠ পার্শ্ব অভিনেত্রী বিভাগে ইওয়ি পুরস্কার লাভ করেন। ২০১৩ সালে তিনি ৬৫তম প্রাইমটাইম এমি পুরস্কারে শ্রেষ্ঠ পার্শ্ব অভিনেত্রী বিভাগে মনোনয়ন লাভ করেন। এছাড়া তিনি ২০১৫ ও ২০১৬ সালে আরও দুইবার এই বিভাগে মনোনয়ন লাভ করেন।
মিলি ববি ব্রাউন
২০১৬ সালে ব্রাউন, মার্কিন সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্যসমৃদ্ধ ধারাবাহিক "স্ট্রেঞ্জার থিংস" এ অভিনয় করা শুরু করেন। তার অভিনয় সমালোচকদের দ্বারা প্রশংসিত হয় এবং তিনি দৃশ্যকাব্যিক ধারাবাহিকে অভিনেত্রী দ্বারা অসামান্য অভিনয়ের জন্য স্ক্রিন এক্টর গিল্ড অ্যাওয়ার্ডস বিভাগে স্ক্রিন এক্টর গিল্ড পুরষ্কার এছাড়াও তিনি "একটি দৃশ্যকাব্য সমৃদ্ধ ধারাবাহিকে সাহায্যকারী অভিনেত্রী হিসেবে সেরা অভিনয়ের জন্য প্রাইমটাইম এ্যামি অ্যাওয়ার্ড" বিভাগে "প্রাইমটাইম এ্যামি অ্যাওয়ার্ড" এর জন্য মনোনীত পান। তিনি "দৃশ্যকাব্য সমৃদ্ধ ধারাবাহিকে একটি অভিনয়কারী দল হিসেবে সেরা অভিনয়ের জন্য স্ক্রিন এক্টর গিল্ড অ্যাওয়ার্ডস" বিভাগে তার সহ-অভিনেতা/অভিনেত্রীদের সাথে স্ক্রিন এক্টর গিল্ড অ্যাওয়ার্ডস জিতে নেন। তিনি "স্ট্রেঞ্জার থিংস" ধারাবাহিকটির দ্বিতীয় সিজনে অভিনয়ে ফেরেন।